เพื่อนผมมีเพศสัมพันธ์​กับแฟนเเล้วหลั่งในกินยาคุมฉุกเฉินไปแล้ว3สัปดาห์มีอาการมีเลือดจางออกมาแล้วมีอาการเจ็บหน้าอกปวดท้องแบบเกร็งแล้วก็ปวดหลังปวดเอวไม่ทราบว่าท้องหรือป่าวครับ
สวัสดีค่ะ ยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95%โดยอาการเลือดออกผิดปกติทางช่องคลอดอาจเกิดได้หลังรับประทานยาคุมกำเนิดฉุกเฉิน และอาจทำให้ประจำเดือนมาคลาดเคลื่อนได้เช่นกันแนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์ทางปัสสาวะมาตรวจเองเบื้องต้น อาการอื่นๆดังกล่าวมา ไม่จำเพาะเจาะจงต่อการตั้งครรภ์ แนะนำยืนยันด้วยวิธีดังกล่าวไป และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก